b'\n_START_ARTICLE_\nMaumoon Abdul Gayoom\n_START_SECTION_\n\xc5\xbdivotopis\n_START_PARAGRAPH_\nMaumoon Abdul Gayoom se rodio u mnogobrojnoj obitelji 29. prosinca 1937. godine. Otac mu je s osam \xc5\xbeena imao 25-ero djece. On je bio deseto dijete u obitelji. \xc5\xa0kolovao se u inozemstvu, do\xc5\xa1av\xc5\xa1i do titule magistra._NEWLINE_Doktorat nije uspio dobiti zbog problema s novcem. Dok je studirao, umrla mu je majka. Na studiju je slu\xc5\xa1ao mnoge govornike, a tamo je upoznao i svoju suprugu. Njemu je bilo 27, a njoj samo 15 godina. 4 godine poslije, o\xc5\xbeenio se. Ima \xc4\x8detvero djece. Vlada autokratski i poput diktatora. Optu\xc5\xbeen je za nepotizam, jer mu Vladu sa\xc4\x8dinjavaju ro\xc4\x91aci, rodbina i prijatelji._NEWLINE_Zbog kritike prethodnika na mjestu predsjednika, imenom Ibrahim Nasir, \xc4\x8desto je zatvaran i proganjan. Izvan domovine je proveo 24 godine. Na \xc5\xa1esti mandat od 5 godina izabran je 2003. godine. Godine 2008. izgubio je u drugom krugu predsjedni\xc4\x8dkih izbora.'